polyglot-tagger/wikipedia-language-snippets-filtered huggingface dataset:
لیکن ایشیائے کوچک کے سرداروں کے عدم تعاون کے باعث اسے ایک مرتبہ پھر شکست کا منہ دیکھنا پڑا اور اس مرتبہ شکست کھا کر مصر جانے میں شرم آڑے آ گئی اور جمشید نے اس مرتبہ مسیحیوں سے رابطہ کیا اور روڈس میں داخلے کی اجازت چاہی اور ایک معاہدے کے تحت روڈس پہنچ گیا جہاں کے عیار مسیحی حکمران نے ایک طرف اس سے یہ معاہدہ کیا کہ وہ بایزید کے خلاف حق دلانے کے لیے اس کی مدد کرے گا اور دوسری جانب بایزید کو لکھوا بھیجا کہ جمشید کی نظر بندی کے لیے سالانہ 45 ہزار دوکات دیے جائیں جس پر بایزید رضامند ہو گیا اور اس طرح جمشید بظاہر پناہ اور حقیقتاً قید میں تھا۔
روڈس کے حکمران ڈی آبوسن کی عیاری کا اندازہ اس بات سے بھی لگایا جا سکتا ہے کہ بایزید سے رقم بٹورنے کے ساتھ ساتھ اس نے مصر میں جمشید کی والدہ کو بھی لکھوا بھیجا کہ سالانہ ڈيڑھ لاکھ بھیجتی رہو گی تو جمشید زندہ رہے گا بصورت دیگر قتل کر دیا جائے گا۔
ڈی آبوسن "سونے کی چڑیا" کو کھونا نہیں چاہتا تھا جبکہ یورپی طاقتیں اسے بایزید کے خلاف استعمال کرنا چاہتی تھیں تاکہ سلطنت عثمانیہ کو کمزور کیا جا سکے۔
پوپ کے انتقال کے بعد روم نے تین لاکھ دوکات کے عوض شہزادہ کے قتل کا سودا کرنا چاہا لیکن ابھی اس معاملے پر بات آگے ہی نہ بڑھی تھی کہ فرانس نے اٹلی پر حملہ کر کے اس پر قبضہ کر لیا اور پوپ 40 ہزار دوکات کی رقم سے بھی ہاتھ دھو بیٹھا۔
کیونکہ محمد فاتح نے کسی کو جانشین نامزد نہیں کیا تھا اس لیے محل کے مقتدر حلقوں میں اپنی مرضی کے شہنشاہ کی تقرری کی کھینچا تانی شروع ہو گئی۔
صدر اعظم محمد پاشا جمشید کا حامی تھا اس لیے محمد فاتح کی وفات کی خبر کو بایزید سے مخفی رکھا لیکن اسی دوران میں شہر میں ہنگامہ آرائی ہو گئی اور ینی چری نے سازشی منصوبے کا علم ہوتے ہی محمد پاشا کو قتل کر دیا۔
باپ کے انتقال کی خبر سنتے ہی بایزید اماسیہ سے قسطنطنیہ پہنچ گیا جہاں پہنچتے ہی ینی چری نے تنخواہوں میں اضافے اور انعامات کا مطالبہ کر دیا جس کو تسلیم کرنے کے وعدے کے بعد 1481ء میں اسے تخت پر بٹھا دیا گیا۔
بایزید نے ینی چری کو انعام و اکرام سے نوازا جس سے سلطنت عثمانیہ میں رسم بد چل پڑی جو اگلے تین سو سال تک بدستور قائم رہی اور ینی چری کے فوجی منہ زور ہوتے چلے گئے۔
بایزید کے تین بیٹے تھے اور جانشینی کے لیے اس کی نظر انتخاب دوسرے بیٹے احمد پر تھی لیکن چھوٹا بیٹا سلیم فوجی قابلیت کا حامل تھا اور فوج میں مقبولیت بھی رکھتا تھا۔
ہرزیگووینا عثمانی سلطنت کی باجگذار ریاست تھی جس نے محمد فاتح کے دور میں باجگذاری اختیار کی لیکن بایزید نے اسے مکمل فتح کر کے سلطنت عثمانیہ کا حصہ بنایا۔
اسی دور میں روس کا سفیر پہلی بار قسطنطنیہ آیا لیکن غرور و تکبر کا جو سبق اسے زار روس نے پڑھا کر بھیجا تھا اس پر عمل پیرا ہونے کی وجہ سے یہ سفارت ناکام ہو گئی۔
لیکن بایزید کی جانب سے اہم ترین سپہ سالار احمد کرک پاشا کو واپس بلانے اور اٹلی کی مہم میں امداد نہ دینے کے ناقص فیصلوں کی وجہ سے جلد ہی یہ قبضہ ختم ہو گیا۔
اس طرح بایزید کی ناقص حکمت عملی سے سلطنت عثمانیہ کو بہت نقصان ہوا اور محمد فاتح کی جانب سے فتح اٹلی کا جو دروازہ کھلا تھا وہ ہمیشہ کے لیے بند ہو گیا۔
زندگی کے بقیہ ایام اس نے ایشیائے کوچک میں گذارنے کی خواہش لے کر سفر کا آغاز کیا لیکن وہاں تک ہی نہ پہنچ سکا اور تین دن بعد انتقال کر گئے۔
بایزید نے ہی سقوط غرناطہ کے بعد وہاں سے نکالے گئے مسلمانوں اور یہودیوں کو بچانے کے لیے کمال رئیس کی زیر قیادت کئی بحری مہمات بھیجیں جنھوں نے ہزاروں مسلمانوں اور یہودیوں کی جانیں بچائیں۔
میر بجار خان جتوئی کے چار بیٹے تھے بڑا بیٹا میر نوتک خان جو میر بجار خان کے بعد بلوچ قبائل کا سردار اعلیٰ مقرر ہوا اس کی اولاد دریائے سندھ کے کنارے نخلستان موجودہ نام مظفرگڑھ اور عظیم قدیمی بندرگاہ میروانہ کے آس پاس آباد ہو گئی اور ہندوستان کی تجارت کا سارا کنٹرول اس کے ہاتھ میں رہا جتوئی قبیلے کی اصل شاخ اور انہی کے بیٹے میر لوہار خان کے نام سے لوہارات اور سردار اعلیٰ کے طور پر پہچانی جاتی ہے اور تمام بلوچ قبائل اور جتوئی قبیلے کی شاخیں اور افراد میر لوہار خان کی اولاد کو اصل سردار اعلیٰ مانتے ہیں۔
ضلع رحیم یار خان انہی کی اولاد میں سے ایک جنگجو اور سردار اعلیٰ میر رحیم خان جتوئی کے نام سے منسوب ہے میر رحیم خان کے بھائی میر بلوچ خان اور بیٹے میر مزار خان نے سردار اعلیٰ کے طور پر اسلامی فوجوں کے ساتھ مل کر ان گنت جنگیں لڑیں اور وسیع علاقے فتح کر کے بلوچ قبائل میں تقسیم کیے۔
لقب سید شہداء اپ کی تین شادیوں کا بھی حوالہ ملتا ہے اپ کی چھ اولادوں کا ذکر بھی ملتا ہے اپ کا ایک بیٹا عمار/عمارہ ابن حمزہ جو قبیلہ خزرج کے سربراہ قیس النجار کی بیٹی خولہ بنت قیس سے تھا بلوچ اپنا شجرہ نسب ان سے ثابت کرتے ہیں
محمد سردار خان بلوچ نے اپنی کتاب میں لکھا کہ بلوچ روایت کے مطابق سردار امیر جلال خان بلوچ تمام بلوچ قبائل کے سردار تھے جو گیارہوں عیسوی میں کرمان کے پہاڑ وں اور لوط کے ریگستان میں رہتے تھے۔
سردار امیر جلال خان بلوچ کے چار بیٹے رند، کورائی، لاشار اور ھوت اور ایک بیٹی جتو مائی تھی آگے چل کر رند کی اولاد سے امیر چاکر خان رند بن امیر شہک پیدا ہوا۔
بلوچ اپنے سردار میر جلال خان کی سر کردگی میں کرمان کے مختلف اضلاع میں رہتے تھے مگر سیاسی انتشار کی وجہ سے وہ قافلہ در قافلہ کرمان چھوڑ کر سیستان چلے آئے۔
بالآخر میر چاکر خان رند بلوچ کے عظیم جرنیل اور امیر قلات اور بلوچ قبائل کے سردار اعلیٰ میر بجار خان جتوئی کی امداد و معاونت سے ہمایوں دوباره دہلی کا تخت حاصل کرنے میں کامیاب ہو گیا۔
اس جنگ میں میر بجار خان نے ھمایوں کو اپنے ساتھ جنگ میں شامل نہ ھونے دیا اور اس موقع پر تاریخی جملہ بولا کہ شکست خوردہ افراد کی جگہ میری فوج میں نہیں ھو سکتی. ہمایوں نے بلوچوں کے اس عظیم کمک بہادری اور مہربانی کے صلے میں بلوچوں کو دہلی کے نواح اور پنجاب کے مختلف مقامات پر بڑی بڑی جاگیریں عطا کیں اور اس طرح بلوچوں کی بڑی تعداد بلوچستان سے نکل کر ہندوستان اور بالخصوص پنجاب میں بھی آباد ہو گئے. میر بجار خان کا نام فاتح ھندوستان کے لقب سے تاریخ میں رقم ھو گیا۔
ملک خطی خان ایک عظیم بلوچ کی حیثیت سے ہمایوں کے خیمہ میں ہمایوں سے ملاقاتی ہوا اور اسے تسلی دی کہ جمع خاطر رکھیں آپ نے ہمارے ہاں پناه لی ہے آپ ہمارے معزز مہمان ہے. ہم بلوچ لوگ ہیں اور ہمیں اپنی روایات بے حد عزیز ہیں، اگرچہ ہمیں کامران کی طرف سے آپ کی گرفتاری کے احکامات مل چکے ہیں، مگر ہم سیم و زر کی لالچ میں آپ کے ساتھ بد اخلاقی کرکے اپنی شاندار روایات کو داغدار نہیں کریں گے. ہم کوئی ایسا اقدام نہیں اٹھائیں گے کہ ہماری آنے والی نسلیں ہماری وجہ سے شرمنده ہوں. اور تاریخ میں ہم ہمیشہ کے لیے رسوا ہوجائیں. آپ بتادیں ہم آپ کی کیا مدد کرسکتے ہیں؟
روایت ہے کہ ملک خطی خان نے پچیس دن تک ہمایوں کو مہماں رکھا، اس کی تمام ضروریات پوری کیں اور اس کی جان و مال اور عزت و آبرو کی حفاظت کے لیے محافظ مامور کیے اور رخت سفر کے علاوه بے شمار گھوڑے اور اونٹ بھی اس کے ساتھ کیے اور اپنی ذاتی حفاظت اور نگرانی میں ہمایوں کو ملک سیاه یا سیاه کوه کے قریب سیستان میں دیوان چاه کے مقام پر ناروئی، ریکی اور اسماعیل زئی بلوچوں کے جملہ سرداروں کو بلاکر مجلس کی. احوال کیا اور ان سے امداد و حفاظت کا بلوچی قول لے کر ہمایوں کو ان کے سپرد کیا جنھوں نے کرمان کے راستے طہران تک اسے عزت و تکریم کے ساتھ پہنچایا .
ﺳﺮﺩﺍﺭ ﺧان گشکوری رقمطراز ہے کہ 'آپ بھی اپنے قومی دستہ کے سات باقی بلوچوں کے ہمراہ ہمایوں کی مدد کو ہندوستان کو چلے تھے اور واپسی پر آپ راستے میں فوت ہو گئے تھے ۔
ملک خطی خان کو سرداری سنبھالے ابھی زیاده عرصہ نہ گذرا تھا کہ انہی دنوں بادشاه ہند ہمایوں سے تخت چھن گیا اور وه کمک اور پناه کی خاطر سندھ و بلوچستان کے راستے چھپتے چھپاتے ایران کی طرف عازم سفر ہوا، اسی اثناء مرزا کامران جو اس وقت ہند کا بادشاه تھا کی طرف سے ملک خطی خان حاکم چاغی کو خلعت و تحائف کے ساتھ ایک فرمان ملا، جس میں لکھا تھا کہ اگر ہمایوں ادھر سے گذرے تو اسے گرفتار کرکے ہمارے حضور پیش کیا جائے اور ساتھ ہی بے حد انعامات اور نوازشوں کا وعده کیا گیا تھا۔
مہرگڑھ سے ملنے والے مختلف چیزیں آج کے موجود بلوچوں سے ملتے جلتے ہیں بلوچوں نے تقریباً 11000 سال پہلے کھیتی باڑی کرنا سیکھ لیا تھا اس بات کا ثبوت مہرگڑھ کے قدیم آثار دیتے ہیں۔
سردار ملک خطی خان 1480 ء کو چاغی کے علاقے میں سردار شاه پسند خان کے ہاں پیدا ہوئے، وه ابھی چھوٹے تھے کہ ان کا والدایرانی حملہ آوروں کے ساتھ معرکہ میں شہید ہوئے، ایران کے طرف سے بزرگ زاده بہمن کے سربراہی میں ایرانی لشکر نے محمد حسنی بلوچوں پر حملہ کر دیا، بلوچ ہونے کے ناطے سردار شاه پسند خان نے بھی اپنے لوگوں کے ہمراه ایرانیوں کے خلاف جنگ کرتے ہوئے شہادت کا مقام اپنایا.
ملک خطی خان کو جب یہ معلوم ہوا کہ ہمایوں میرے قبضے میں ہے تو اپنے لوگوں سے مشوره کیا کہ اگر ہمایوں کو کامران کے حوالہ کیا جائے تو انعام و اکرام بھی ملے گا اور اس کی خوشنودی بھی حاصل ہوگی اور اگر ہمایوں کو جانے دیاجائے تو کامران کے ساتھ دشمنی اور غیظ و غضب سے واسطہ پڑے گا.
اتفاق دیکھیے . کہ ہمایوں. کسمپرسی اور در بدری کی حالت میں ایران سے امداد و تعاون کے حصول کی خاطر نوشکی کے رستے علاقہ چاغی میں داخل ہوا اور سردار خطی خان کے دادا جہاں بیگ خان کے قلعہ کے سامنے خیمہ زن ہوا اس کے ساتھ کچھ خدام بھی تھے۔
مشاورت کے بعد ملک خطی خان اور اس کے ذی وقار ساتھیوں نے یہ فیصلہ کیا کہ وه ایک مظلوم، بے خانماں اور تخت سے محروم بادشاه ہمایوں کو ہر گز گرفتار نہیں کریں گےاور کامران کا جہاں تک معاملہ ہے جوکچھ ہوا بعد میں دیکھا جائیگا.
اصل میں لفظ بلوص ہے جسے عربوں نے بلوش اور ایرانیوں نے بلوچ لکھا اہل ایران” ص” ادا نہیں کرسکتے اس لیے انھوں نے “ص” کو “چ” سے بدل کر اسے بلوچ کی صورت عطا کی اور عربوں نے “ص” کو “ش” سے بدلا بلیدی قبیلا بیلوص کی شاہی اولاد ہے۔
ایران سے واپسی پر ہمایوں نوکنڈی اور دالبندین کے راستے سے چاغی میں ملک خطی خان سے ملاقات کی اور ملک خطی خان نے دره بولان کے راستے سبی میں ہمایوں کو سردار چاکر خان رند کے حوالہ کیا،.
ملک خطی خان نے اپنے چچا جہاں خان کے ہاں جو اس وقت سیاه دک میں مقیم تھا آغا نور محمد خاروئی سے تعلیم حاصل کی اور تقریبًا 14 سال بعد واپس اپنے علاقے آکر سرداری سنبھال لی اپنے منتشر قبیلہ کو متحد ومنظم کیا .
ہمایوں کے ایک منصبدار کی بیوی جو بلوچی زبان جانتی تھی قلعہ کے اندر داخل ہوئی اور ملک خطی خان کی بیگم ماه ناز کی خدمت میں حاضر ہوکر اسے پوره حال سنایا اور امداد و حفاظت کی درخواست کی.
ملک خطی خان کا اصل نام لطیف خان تھا چونکہ وه ایک عالم شخص تھا اور بقول سردار ہاشم خان کے وه نہایت خوشخط بھی تھا تو اس نسبت سے اس کا نام خطی خان مشہور ہوا.
گویا ملک خطی خان نے ہمایوں کو پناه اور اس کی امداد رہنمائی کرکے تاریخ میں نہ صرف اپنا نام روشن کیا بلکہ پوری بلوچ قوم کو بھی سرخرو و سرفراز کر دیا۔
ایرانی حکومت ایرانیوں کا پیسہ اپنے عوام پر خرچ نہیں کرتی بلکہ اسے مقبوضہ اسرائیل میں حزب اللہ اور حماس جیسی دہشت گرد تنظیموں کی حمایت میں استعمال کرتی ہے۔
سویٹز رلینڈ ایک یورپی ملک ہے جو جغرافیائی اعتبار سے ایک طرف کوہِ الپس کی خوبصورت وادیوں اور دوسری طرف ایورہ کی اونچی نیچی پہاڑیوں میں واقع ہے۔
ملک کا قومی دن ہر سال یکم اگست کو منایا جاتا ہے جو روایتی طور پر ریاست کے قیام کا دن سمجھا جاتا ہے یعنی سوئس کنفیڈریشن کا قیام یکم اگست 1291ء کو عمل میں آیا چنانچہ یکم اگست ملک کا قومی دن قرار پایا۔
قانونی انگریزی اردو لغت اُردو زبان میں قانونی الفاظ، اصطلاحات و محاورات اور عہد حاضر کے قانونی تقاضوں سے بطریقِ احسن عہدہ برہ ہونے کے لیے ادارہ فروغ قومی زبان نے ماہرین قانون کے مشورے سے ہنری کیمبل کی مشہورِ زمانہ بلیکس لا ڈکشنری کو بنیاد بنا کر ایک قانونی لغت تیار کی ہے۔
ہر چند یہ لغت بنیادی طور پر برطانوی اور امریکی قانونی اصطلاحات پر مشتمل ہے تاہم اس میں رومی، لاطینی، اسلامی اور بھارتی قوانین کی بنیادی اصطلاحات اور اہم محاورات و ضرب الامثال بھی موجود ہیں۔
اردو تھیسارس دراصل اردو کے مترادف الفاظ کا فرہنگ ہے جس کا آزمائشی نسخہ 16 جولائی 2016ء کو انٹرنیٹ اور موبائل فون کے لیے جاری کیا گیا، جو پانچ سال کی مدت میں تیار ہوا۔
ویب سائٹ اور اطلاقیہ کے ذریعے اُردو تھیسارس کے موجودہ نسخہ میں چالیس ہزار سے زائد الفاظ اور بیس ہزار سے زائد مترادفات کے مجموعے تلاش کیے جا سکتے ہیں۔
اپنی موجودہ حالت میں یہ محض مترادفات کے ایک حصے پر مشتمل ہے، لیکن ویب سائٹ کے منتظم کے بقول "مستقبل میں اُردو اور ذولسانی لغات کے علاوہ، اس میں متضادات، محاورات اور ضرب الامثال کا اضافہ بھی کیا جائے گا۔
قومی انگریزی اردو لغت ایک جامع لغت ہے جس میں ہر علم، ہر پیشے اور ہر اس شخص کی ضرورت پوری کرنے کی کوشش کی گئی ہے جو کسی بھی جدید یا جدید ترین علم یا فن پر اُردو زبان میں کام کرنا چاہتا ہے۔
یہ لغت بیک وقت ہر نوع کے سائنس دانوں، انجینئروں، قانون دانوں، پیشہ وروں، مؤرخوں، ماہرین سیاسیات، ماہرین لسانیات و صوتیات، جدید علوم و فنون کی جدید ترین کتابوں کے مترجمین کے لیے مددگار ثابت ہوگی اور دفتری و انتظامی امور اور اخبارات یا شعبۂ خبریات میں کام کرنے والوں کے لیے بھی مفید ہوگی۔
اس بنیادی فرانسیسی اردو لغت میں اس بات کا خاص خیال رکھا گیا ہے کہ کثرت سے استعمال ہونے والے فرانسیسی الفاظ کا براہ راست اردو ترجمہ معلوم کیا جا سکے۔
جان پلاٹس کا یہ آن لائن لغت دراصل انیسویں صدی میں "اے ڈکشنری آف اردو، کلاسیکل ہندی اینڈ انگلش ڈکشنری" کے عنوان سے کتابی شکل میں شائع ہوا تھا۔
آن لائن لغت کا موجودہ نسخہ 1884ء کے ایڈیشن پر مبنی ہے جس میں 57542 الفاظ موجود ہیں، نیز ویب سائٹ پر تلاش کے لیے اردو کی بورڈ بھی دستیاب ہے۔
اپریل 2010ء میں اِس اِدارے نے 52 سال کی محنت اور دیدہ ریزی کے بعد تاریخی اُصول پر تیار کی جانے والے اُردو لغت کا کام مکمل کیا اور اسی سال جون میں اس کی ویب سائٹ اور اینڈرائیڈ اطلاقیہ دونوں جاری کر دیا۔
تاریخی اُصول اور بیتی صدیوں سے لی ہوئی اسناد کے باعث یہ لغت برصغیر کے ایک ہزار سالہ تہذیبی اور تمدنی ارتقا کی بیش بہا دستاویز ہے جس میں اس تہذیب کے ایک ایک لفظ کو محفوظ کرنے کی کوشش کی گئی ہے۔
بعض آن لائن لغات فرہنگ کی طرح محض الفاظ کی فہرست پر مشتمل ہوتے ہیں، جبکہ بعض لغات اضافی خصوصیات مثلاً تلاش، قواعد زبان وغیرہ کے حامل ہوتے ہیں۔
اردو لغت اپنی نوعیت کا ایک منفرد لغت ہے جسے اوکسفرڈ ڈکشنری کلاں کے نمونے پر مدون کیا گیا ہے، اس لغت کی اہم خصوصیت یہ ہے کہ اس میں الفاظ کے تاریخی و تہذیبی سفر کو آئینہ کرنے کی کوشش کی گئی ہے۔
سن 1809ء میں آزادی کے لیے پہلی آواز کے بعد، جمہوریہ کے قیام سے پہلے 16 سال تک جنگ جاری رہی، آزادی کے بعد اس کا نام سائمن بولیور جو آزادی کا ہیرو تھا کے نام پر بولیویا رکھا گیا۔
19 ویں اور 20 ویں صدی کے اوائل میں بولیویا نے پڑوسی ممالک سے ملحقہ کئی علاقوں کا کنٹرول کھو دیا جس میں 1879ء میں چلی نے اس کی ساحلی پٹی پر قبضہ کر لیا اور برازیل نے ایکرے علاقے کو برازیل میں شامل کرلیا۔
ملک کی آبادی، جس کا تخمینہ ایک کروڑ بیس لاکھ ہے، ایک کثیر النسل آبادی ہے، جس میں امرینڈین، میسٹیزوس، یورپی، ایشیائی اور افریقی شامل ہیں۔
ہسپانوی سرکاری اور غالب زبان ہے، حالانکہ 36 مقامی زبانوں کو بھی سرکاری حیثیت حاصل ہے، جن میں سب سے زیادہ بولی جانے والی گوارانی، ایمارا، اور کیچوا زبانیں ہیں۔
بولیویا نے سن 1971ء تک فوجی اور سویلین حکومتوں کی جانشینی کا تجربہ کیا، جب ہیوگو بنزر نے کی حمایت یافتہ بغاوت کی قیادت کی اور جوآن ہوزے ٹوریس کی سوشلسٹ حکومت کو فوجی آمریت سے بدل دیا۔
بنزر کی حکومت نے بائیں بازو اور سوشلسٹ مخالفوں اور اختلاف رائے کی دیگر اقسام کے خلاف کریک ڈاؤن کیا، جس کے نتیجے میں بولیویا کے متعدد شہریوں کو تشدد اور موت کا سامنا کرنا پڑا۔
بولیویا جس کا مکمل نام جمہوریہ بولیویا ہے، جنوبی امریکا کا ایک ملک ہے جس کی سرحدیں شمال اور مشرق میں برازیل، جنوب میں پیراگوئے اور ارجنٹائن اور مغرب میں چلی اور پیرو سے ملتی ہیں۔
حکومت اور انتظامی دارالحکومت کی نشست لا پاز ہے، جس میں حکومت کی ایگزیکٹو، قانون سازی اور انتخابی شاخیں شامل ہیں، جب کہ آئینی دارالحکومت سکرے ہے، جو عدلیہ کی نشست ہے۔
ان کا کہنا ہے کہ دنیا میں جن لوگوں سے میں نفرت کرتا ہوں ان میں سے ایک اسامہ بن لادن بھی شامل ہیں، وہ اسلام کے روشن چہرے کو گدلا کر رہے ہیں، یہ اسلام نہیں ہے جو وہ پیش کر رہے ہیں۔
جیمس اسٹین لی نے 1980میں ایل سلوا اڈور کی خانہ جنگی میں ’گندی جنگ‘ کے تحت پنٹاگن کے لیے کام کیا تاکہ آپسی رنجشوں کے ذریعہ آپس میں لڑایا جائے۔
کرنل جیمس کی اسی مہارت کو امریکی وزیر دفاع نے 2003-06کے دوران عراق میں شیعہ-سنی تفرقہ کو ہوا دے کرامریکی مخالف رویہ کو کمزور کرنے میں استعمال کیاتھا۔
یہ الگ بات ہے کہ اسے حال ہی میں ایک جنسی اسکینڈل میں ملوث ہونے کے سبب سی آئی اے چھوڑنی پڑی جبکہ وہ بھی ان ٹارچرسیل میں ہونے والی براہ راست زیادتیوں مہم میں شامل تھا۔
عراقی جنرل منتظرالاسماری کا کہنا ہے کہ میں نے ان ٹارچر مراکز میں ان دونوں کو الگ الگ نہیں دیکھاجبکہ وہ کاف مین اور اٹیلی دونوں کے ساتھ کام کرچکا ہے۔
یہ کمیٹی معلومات حاصل کرنے کے لیے قیدیوں کو تشد کا نشانہ بتاتی تھی‘انہیں کرنٹ لگاتے تھے‘ الٹا لٹکادیتے تھے‘ ان کے ناخن اکھاڑ تے تھے اور ان کے نازک مقامات پر ضربیں لگاتے تھے۔
گارجین اور بی بی سے کی تفتیش رپورٹ کی وکی لیکس کے انکشافات کو امریکی سفارتی یالاکھو ں کی تعداد میں دداشتوں کے ذخیرہ کوافشاءکرکے امریکی بے رحم ‘خود غرض سیاست کاپردہ چاک کیا تھا۔
مجھے یاد ہے کہ کس طرح ایک 14سالہ قیدی کو کھمبے میں باندھ کر اس کے پیراس کے سر سے اوپر باندھے گئے تھے اس کا سارا جسم خون کا دوران ہونے سے خراب اورمیلا ہو گیا تھا۔
پٹریاس نے1986 جب ایل سلواڈور میں اٹیلی اور کاف مین کے کاموں کو دیکھا تو وہ بھی مزاحمت کاری کے خلاف ان طریقوں کا معترف ہو گیالیکن اٹیلی نے دونوں مقامات پر اپنے کسی بھی رول سے انکار کیا۔
اس تشدد کو عراق کی شیعہ عوام میں مقبولیت حاصل ہوئی جس کی تشہیر کے لیے وہ ان تشدد کے شکار قیدیوں کوٹی وی پر پیش کرتے تھے اور وہ اپنے اوپر ہوئے تشدد کی نتیجہ گردانتے تھے۔
ان عقوبت خانوں کے نگراں جنرل عدنان ثابت کا کہنا ہے کہ جو کچھ بھی عقوبت خانوں میں ہو رہا تھا‘اس کے بارے میں امریکی جنرل سب کچھ جانتے تھے۔
یہ بھی پتہ چلا کہ خود عراقی المکی حکمرانوں نے بھی پٹریاس کو جابر کو وزیر داخلہ بنانے سے روکا تھالیکن پٹریاس نے ان کے مشوروں کو ٹال دیاتھا۔
امریکا نے اس نیم فوجی یونٹ کو معاشی اور تکنیکی مدد اس لیے بہم پہنچائی تھی کہ وہ اس کے ذریعہ عراق میں ایک خطرناک فرقہ وارانہ جنگ کے بیچ بونا چاہتا تھاجبکہ اس کی وجہ سے اب تک لاکھوں لوگ مارے جاچکے ہیں۔
’تشدد اور تعذیب کا عامل محور یا تشدد اور تعدیب کاگلوبلائزیشن‘ کے عنوان سے تحریر ہے کہ جدید شیطانی جاہلی تہذیب اپنے جرائم اورمکروہ عزائم پر پردہ ڈالنے کے لیے جمہوریت وصنفی مساوات حقوق نسواں زارداری کی گرداڑاتا ہے او راس گردوغبار کو عالمی پروپگنڈہ مشینری کے ذریعہ دنیابھر میں پھیلا کر اپنے حقوق انسانی کے خلاف وحشیانہ ریکارڈ وسائل کی لوٹ سرمایا دار نہ لوٹ مار بے حیائی اور عصمت فروشی کے کاروبار کوپوشیدہ کرنا چاہتا ہے۔
گزشتہ مہینہ وزیر اعظم منموہن سنگھ کی بیٹی امرت سنگھ نے ایک امریکی ادارہ کے تعاون سے امریکی جنگی جرائم پر رپورٹ خصوصا عراق اور افغانستان کے قیدیوں پرڈھائے گئے سفاکانہ تشدداور ایذا رسانی کی عالمگیریت کے عنوان سے شائع کی ہے جس میں بتایا گیا ہے کہ امریکا نے 9/11کے بعد دنیا بھر سے مشکوک لوگوں کو غیر قانونی طریقہ سے گرفتار کرکے انہیں غیر قانونی طریقہ سے غیر قانونی اور خفیہ پروازوں کے ذریعہ دنیا کے لگ بھگ54ممالک میں قائم’ ٹارچر مراکز‘ میں لیجا کر غیر انسانی وغیر قانونی اور بے رحمانہ طریقہ سے تشدد اور پوچھ تاچھ کا نشانہ بنایا۔
’گوانتانامو بے میں قیدیوں اور محافظوں میں جھڑپیں‘ کے عنوان سے بتایا گیا کہ ’امریکی جیل گوانتانامو بے میں بعض قیدیوں کو مشترکہ کمروں سے نکال کر دوسرے کمروں میں منتقل کرنے کے مسئلے پر قیدیوں اور محافظوں کے درمیان جھڑپیں ہوئی ہیں‘ ابکہ معمولی عقل فہم رکھنے والا شخص بھی اسے بخوبی سمجھ سکتا ہے کہ نائن الیون کے ذریعہ چھیڑی گئی اسلام مخالف جنگ میں کے شکار قیدی بھوک ہڑتال پر تھے جبکہ ’جھڑپ‘ کا تصور برابر کے مقابلہ میں ہوتا ہے ‘ قیدی اور مقید کرنے ولوں کے درمیان نہیں۔
امریکی فوج کے ایک ترجمان نے مزید شگوفہ چھوڑا کہیہ قدم اس وقت اٹھایا گیا تھا جب قیدیوں نے نگرانی کے کیمرے اور کھڑکیوں کو ڈھانپ دیا تھا۔
انھوں نے کہا کہ بعض قیدیوں نے جیل میں ملنے والی چیزوں سے ہتھیار بنا رکھے تھے اور یہ کہ محافظوں کی طرف سے اس کے جواب میں ان پر 4 ’غیر مہلک‘ گولیاں چلائی گئیں۔
پینٹاگان کا کہنا تھا کہ 43 قیدی بھوک ہڑتال پر تھے تاہم قیدیوں کے وکیلوں کا کہنا ہے کہ ہڑتالی قیدیوں کی تعداد اس سے زیادہ ہے۔
‘ایک اور ترجمان کرنل گریگ جولین نے خبررساں ادارے ایسوسی ایٹڈ پریس کو بتایا، ’میں یہ بتا سکتا ہوں کہ ایک قیدی کو گولی لگی ہے لیکن اس کے زخم معمولی ہیں، صرف چند خراشیں۔
قیدیوں کی نمائندگی کرنے والی انسانی حقوق کی تنظیموں کا کہنا ہے کہ اس کی کشیدگی کی وجہ یہ ہے کہ امریکی فوج یہاں موجود قیدیوں کے مستقبل کا فیصلہ نہیں کر سکتی۔
اطلاعات کے مطابق تقریباً ایک سو قیدیوں کو آزاد کیے جانے کے لیے منظوری دی جا چکی ہے لیکن وہ کانگریس کی طرف سے عائد کی جانے والی پابندیوں اور ان کے اپنے ملکوں میں برے سلوک کے خدشے کے پیشِ نظر اب بھی وہاں قید ہیں۔
عراق میں امریکی فوج اپنے قبضے کے دوران کیا گل کھلاتی رہی تھی اور اس نے عراقیوں پر کیا کیا مظالم ڈھائے تھے،اس کی ہوشربا تفصیل ماضی میں منظرعام پر آتی رہی ہے لیکن امریکی فوج کے مظالم کی داستان اتنی طویل ہے کہ اس کی مختصر مگر نئی نَئی کہانیاں وقفے وقفے سے سامنے آ رہی ہیں۔
اب کہ عراق کے دار الحکومت بغداد کے بین الاقوامی ہوائی اڈے کی عمارت میں واقع امریکا کے زیر انتظام حراستی مرکز میں عراقی قیدیوں کے ساتھ انسانیت سوز سلوک کی ہوشربا کہانی منظرعام پر آئی ہے۔
برطانوی فوج کے ٹو آر اے ایف اسکوارڈرن اور آرمی ائیرکور اسکوارڈرن سے تعلق رکھنے والے فوجی جنگِ عراق کے دوران اس کیمپ نما نامی حراستی مرکز میں محافظ اور ٹرانسپورٹ کی ذمے داریاں انجام دیتے رہے تھے۔
برطانوی اخبار گارجین نے منگل کوان میں سے ایک فوجی کے بیان کے حوالے سے ایک رپورٹ شائع کی ہے اور اس نے کیمپ نما میں امریکی فوجیوں کے ہاتھوں انسانی حقوق کی سنگین پامالی کی تفصیل بیان کی ہے۔
اس برطانوی فوجی نے اخبار کو بتایا کہ اس نے ایک شخص کو دیکھا جس کو ٹانگ سے پکڑ کر کھینچا گیا اور پھر اس کو سر میں مارتے ہوئے لے جا کر ایک ٹرک میں بے دردی سے پھینک دیا گیا۔
اس رپورٹ میں بتایا گیا ہے کہ امریکا اور برطانیہ کے ایک مشترکہ خصوصی فورسز یونٹ کو عراق کے سابق صدر صدام حسین کے وسیع پیمانے پر تباہی پھیلانے والے ہتھیاروں کے بارے میں جانکاری رکھنے والے افراد کا سراغ لگانے اوران کی گرفتاری کی ذمے داری سونپی گئی تھی۔
جب اس یونٹ کو وسیع پیمانے پر تباہی پھیلانے والے ہتھیاروں کے بارے میں کوئی معلومات نہ مل سکیں تو اس کو تب روپوش صدام حسین اور ان کے وفاداروں کا اتا پتا معلوم کرنے اور ان کے بارے میں معلومات رکھنے والے افراد کو پکڑنے کی ڈیوٹی دی گئی۔
رپورٹ میں امریکا کے قریبی حلیف ممالک کے نام بھی شامل ہیں جیسا کہ آسٹریلیا، برطانیہ، کینیڈا، ڈنمارک، جرمنی، آئرلینڈ، اٹلی، پولینڈ، سپین، ترکی اور تھائی لینڈ شامل ہیں۔
سابق امریکی صدر جارج ایچ ڈبلیو بش نے غیر معمولی حالات میں حوالگی کی پالیسی کا اعلان کیا تھا جس کے تحت مختلف ممالک بغیر قانونی تقاضوں کو پورا کیے مختلف مطلوب افراد کو امریکا یا مختلف ممالک کی خفیہ ایجنسیوں کے حوالے کر سکتے تھے جو ان افراد سے بعد میں تفیش کر سکتی تھیں۔
اس فہرست میں جنوبی افریقہ کو بھی شامل کیا گیا ہے جس کی وجہ جنوبی افریقہ کی حکومت کی جانب سے امریکی خفیہ ادارے کو پاکستانی شہری سعود میمن کو اغوا کرنے کی اجازت دینا ہے جنہیں 2003میں وال اسٹریٹ جرنل کے صحافی ڈینئیل پرل کو ہلاک کرنے کا الزام تھا جبکہ سعود میمن پاکستان میں 2007 میں رہا ہونے کے کچھ ہی عرصے بعد فوت ہو گئے تھے۔
اس رپورٹ کا کہنا ہے کہ صرف امریکا ہی نہیں بلکہ دوسرے ممالک بھی اس میں ذمہ دار ہیں جن میں سے صرف کینیڈا نے اپنے کردار پر معافی مانگی ہے۔
اہم بات یہ ہے کہ اوپن سوسائٹی صدر اوباما پر بھی اس رپورٹ میں تنقید کرتی ہے جنہوں نے حوالگی کے قانون کو برقرار رکھا ہے اس شرط پر کہ ان افراد سے حوالے کیے جانا والا ملک انسانی سلوک کرے گا۔
اس رپورٹ میں صرف سی آئی اے کی کارروائیوں کی بات کی گئی ہے اور امریکی محکمہ دفاع پینٹاگون کے معاملات کو زیر غور نہیں لایا گیا ہے جس کے تحت گوتنامو بے کا متنازع قید خانہ کام کرتا رہا ہے۔
رپورٹ کے مطابق سی آئی اے نے مختلف افراد کو گوانتانامو بے میں حراست میں رکھا جبکہ اس کے علاوہ افغانستان، لتھوینیا، مراکش، پولینڈ، رومانیہ اور تھائی لینڈ میں بھی ایسی حراست گاہیں تھیں جہاں مختلف افراد کو رکھا جاتا رہا ہے۔
اس رپورٹ کے مطابق دورانِ حراست کچھ قیدیوں کو مصنوعی دیواروں میں دے مارا گیا، ان کو مختلف تکلیف دینے والے جسمانی کاموں میں لگایا گیا، انہیں ان کی رضامندی کے بغیر برہنہ کیا گیا اور انہیں تھپڑ مارے گئے۔
سی آئی اے کے سابق سربراہ مائیکل ہیڈن نے ماضی میں اس بات کی تصدیق کی ہے کہ امریکی تفتیش کاروں نے تین افراد کو واٹر بورڈنگ کا نشانہ بنایا تھا جس میں انسان کو احساس ہوتا ہے کہ وہ ڈوب رہا جب اس پر پانی ایک مخصوص طریقے سے پھینکا جاتا ہے۔
اس فہرست میں جنوبی افریقہ کو بھی شامل کیا گیا ہے جس کی وجہ جنوبی افریقہ کی حکومت کی جانب سے امریکی خفیہ ادارے کو پاکستانی شہری سعود میمن کو اغوا کرنے کی اجازت دینا ہے جنہیں 2003میں وال سٹریٹ جرنل کے صحافی ڈینئیل پرل کو ہلاک کرنے کا الزام تھا۔
اسی کمیٹی کی سربراہ سینیٹر ڈائین فیسٹن نے کہا کہ خفیہ حراست خانے اور تشدد آمیز تفتیش ’بہت خطرناک غلطیاں‘ تھیں جبکہ سی آئی اے نے اس رپورٹ پر تبصرہ کرنے سے انکار کیا ہے۔
واضح رہے کہ بہت سے امریکی اراکین کانگریس اور سینیٹ نے ماضی میں شدت سے تفتیش کے لیے استعمال ہونے والی بعض طریقوں کی حمایت کی ہے جس کے بارے میں ان کا کہنا ہے کہ ایک ظالم دشمن کے مقابلے کے لیے یہ سب ضروری ہے۔
گوانتاناموبے اور ابو غریب کے عقوبت خانوں میں مسلمان قیدیوں سے جو بہیمانہ سلوک کیا گیا وہ غیر متوقع نہیں تھا، امریکا جس کی تاریخ خون چکاں واقعات سے بھری ہوئی ہے اور جس نے کبھی انسانیت کی دہلیز پر قدم ہی نہیں رکھا، اس سے کسی انسانی سلوک کی توقع رکھنا امریکا کی تاریخ سے عدم واقفیت کی بنا پر ہی ممکن ہے، البتہ حیرت انگیز بات یہ ہے کہ عقوبات خانوں میں روا رکھے جانے والے غیر انسانی سلوک کی بعض خبروں کا منظر عام پر آنا امریکا کی مرضی کے بغیر ہو گیا ہو۔
گوانتاناموبے کے عقوبت خانوں کی تصویریں ہوں یا قرآن مجید کی بے حرمتی کے واقعات، ان کا ابلاغ عامہ میں ایک موضوع بن جانا، امریکا کی پالیسی کا ایک حصہ ہے، اسی طرح گزشتہ دنوں صدام حسین کی اہانت آمیز تصویر کا شائع ہونا جس میں اسے اندرونی لباس پہنے بے بسی کی حالت میں دکھلایا گیا ہے، اس سے بھی امریکا کی ایک خاص غرض کو پورا کرنا مقصود ہے۔
واضح رہے کہ امریکی ملٹری کا کہنا ہے کہ قریب دو ماہ قبل شروع کی جانے والی اس بھوک ہڑتال میں43 قیدی شریک ہیں جبکہ قیدیوں کے وکلااس تعداد کو ایک سو کے قریب بیان کرتے ہیں۔
تاہم واشنگٹن میں رپورٹروں سے بات کرتے ہوئے ان کا کہنا تھا کہ اوباما انتظامیہ قومی سلامتی کے مفاد میں گوانتانامو بے کی بندش کے سلسلے میں پر عزم ہے۔
انٹرنیشنل ریڈ کراس کے سربراہ پیٹر ماورر نے گوانتانامو بے کے حراستی کیمپ میں بھوک ہڑتال کرنے والے قیدیوں کو زبردستی کھانا کھلانے کی مخالفت کرتے ہوئے امریکی صدر پر زور دیا ہے کہ وہ قیدیوں کے لیے اضافی اقدامات اٹھائیں۔
خبر رساں ادارے روئٹرز کی امریکی دار الحکومت واشنگٹن سے موصولہ ایک رپورٹ کے مطابق پیٹر ماورر نے امریکی صدر پر زور دیا ہے کہ وہ گوانتانامو میں زیر حراست قیدیوں کی حالت زار کے مسئلے کو حل کرنے کے لیے اضافی اقدامات اٹھائیں۔
اسی دوران جنیوا میں قائم آئی سی آر سی کی ایک ٹیم نے کیوبا کے اس امریکی بحری اڈے پر قیدخانے میں بھوک ہڑتال کرنے والے درجنوں قیدیوں کو مانیٹر کیا۔
اس معاملے پر بڑھتی ہوئی بین الاقوامی تشویش کی جانب اشارہ کرتے ہوئے انٹرنیشنل ریڈ کراس کے سربراہ کا کہنا تھا کہ قریب دو ماہ قبل شروع کی جانے والی یہ بھوک ہڑتال قیدیوں کی حالت زار کی ‘علامت’ ہے۔
بھوک ہڑتالی قیدیوں کو زور زبردستی سے کھانا کھلانے کے بارے میں بات کرتے ہوئے پیٹر ماورر نے محتاط انداز اختیار کرتے ہوئے کہا کہ اس معاملے پر آئی سی آر سی کے ڈاکٹرز بین الاقوامی میڈیکل گروپس کے معالجین کے موقف کی تائید کرتے ہیں، جنہوں نے اس عمل کی مذمت کی ہے۔